
Sancti evangelistae pro eo quo scripserunt consilio quem- 
admodum nullum vitae Christi tempus ita tractarunt ut accu- 
ratissimam singularum rerum componerent historiam, ita nec 
quae ultimi paschatis solemnibus circa eum gesta sunt Hiero- 
solymae, tali modo conscripserunt quo piae curiositati penitus 
satisfacerent. Ad Synopticorum quidem quos vocant narra* 
tiones de his rebus ultimls grave accedit supplementum ex 
Iohannis evangelio; nihilominus multa sunt quae, sive inter 
singulos differunt sive praetermissa ab omnibus sunt, scire ac- 
curatius cupiveris: non quo quicquam desit unde ipsa Christia- 
norum fides corroboranda sit vel augenda; sed quo maius in 
illis rebus ad salutem aeternam humano generi recuperandam 
inest momentum, eo plus studii ab iis qui sacram historiam 
indagant conferendum est ad id ut singularum earum, quemad- 
modum susceptae actae absolutae sunt, persequantur vestigia. 

Atque hinc est quod omnia quae praeter ipsos evangelio- 
rum libros ab antiquissimis Christianae ecclesiae temporibus 
ad nos de vita Christi scripta pervenerunt, viri intellegentiores 
quam diligentissime examinanda ducunt, ut discatur si quid 
inde historia ipsa evangelica lucis accipiat vel etiam incre- 
menti. Guiusmodi inter scripta eminere apocrypha quae di- 



cuntur evangelia satis constat. Quae quamvis nec eorum quo- 
rum nomina prae se ferunt apostolicorum sint auctorum, nec 
sinceritate fidei aut veritatis amore ullo modo aequiparari 
queant canonicis scriptis, quorum sane auctoritatem affecta- 
bant: tamen, modo ad ea summae antiquitatis Christianae 
tempora pertineant quorum perexigua litterarum exstant mo- 
nimenta, posse inulta continere quae canonica suppleant facile 
intellegitur. Neque enimvero tantummodo poterant verum 
etiam debebant aliquam historicae veritatis rationem habere, 
quo plus fidei fieret opinionibus falsis iis, quas ad probandas 
stabiliendas propagandas ab auctoribus suis sunt inventa. Ni- 
mirum quicquid historici argumenti a dogmatica ratione vel 
minus vel plane non pendebat, id ad ipsam potius historiam 
conformare quam luxuriante ingfenio fingere consentaneum 
erat, eo praesertim tempore quo aliquam earundem rerum 
gestarum memoriam inter multos exsistere certum esset. 

Iamvero de ultimis Christi fatis si quaeritur, ad ea apo- 
cryphorum scriptorum nihil magis pertinet quam Acta Pilati. 
Ea dico Acta quae iam aetate Iustini Martyris, saeculo se- 
cundo medio, non modo circumferebantur sed magnam famam 
atque auctoritatem erant adepta: quae quidem non tarn Pila- 
tum auctorem habuisse quam a Christiano ex Iudaeis oriundo 
composita fuisse, luculenter omnibus iis probatur quae inde ab 
eodem Iustino et quinquaginta fere annis post a Tertulliano 
allata sunt. 

At, quaeris, ista Acta ubinam sunt? Postquam dudum 
fuerunt qui suspicarentur in evangeho quod dici consuevit Ni- 
codemi inesse plura quae ex Pilati Actis fluxerint, contra 



dicentibus iis qui mentionem eius libri frustra apud veteres 
quaerebant 1 ), mihi illud contigisse arbitror ut efficerem, librum 
recenti memoria nomine evangelii Nicodemi insignitum in tota 
exstitisse antiquitate absque Nicodemi nomine, proptereaque 
prorsus errare qui antiquitatem libri auctoritatemque novella 
ista adpellatione metiantur *). Codicum enim Graecorum, quos 
ad edendam antiquiorem textus recensionem adhibui, omnium 
nullus alium prae se titulum fert quam qui respondeat Actis 
vel Gestis Pilati.* Neque aliter veterrimus interpres Coptus 
habet. Quod ut quam recte haberet perspicuum fieret, im- 
primis videndum erat de variis libri exordiis vel prologis. 
Dataque opera restituisse mihi illud videor quod ab anti- 
quissima horum Pilati Actorum ratione esset, obscuratum 
dudum satis ac varie iis quae posterioribus curis debentur. 
Felicissime autem in aestimanda istius scripti antiquitate ac- 
cidit quod duo quibus continetur antiquissimi codices inventi 
sunt. Alterum Latinum rescriptum saeculi fere quinti repe- 
rimus Vindobonae; alterum papyraceum Coptum eodem sae- 
culo facile priorem Taurini nobiscum communicavit Amadeus 
Peyron. Qui codices quuiti testentur nostra Pilati Acta iam 
quinto saeculo et Coptice et Latine vulgata fuisse, turn hoc 
efficiunt, ipsius Graeci textus originem quinto saeculo haud 



*) Inter hos erat celeberr. de Ammon, qui disputationem de evan- 
gelio Nicodemi Leben Jem (1842—47.) I. pag. 102 sq. his orditur : Da 
trat zwischen dem sechsten und zehnten Jahrhundert ein kleines Bitch 
hervor. 

2 ) Cf. editionis meae Evangeliorum apocryphorum prolegg. pag. 
LIV sqq. 

dubie priorem esse. Qua cum re si componimus quae saeculis 
secundo tertio quarto de Pilati Actis testimonia data sunt, 
dubitari vix ac ne vix quidem potest quin idem libellus quern 
Iustinus, quern Tertullianus, quem Eusebius aliique norunt ! ), 
etiamnura eo scripto supersit quod nuperrime ad multos an- 
tiquos testes recensitum ipsi edidimus in nova evangeliorum 
apocryphorum collectione 2 ). Is ipse quidem textus quem libel- 
lus ab auctore suo naetus est, in mira delitescit varietate co- 
dicum; sed idem de scriptis veterum aliis multis maximeque 
similibus valet, neque eiusmodi est ut manum criticam de- 



*) Hanc in rem in Evang. apocr. prolegg. pag.LXIV. haec scripsi: 
„Iamvero quae singula vidimus historica, ea quandam testimoniorum 
seriem efficiunt. Iustinus quae Acta Pilati laudat medio saeculo se- 
cundo, eadem Tertullianus initio saeculi tertii percenset: porro 
eadem Maximinus imperator initio quarti saeculi suspecta atque irrita 
reddere studuit oppositis aliis novis iisque maxime contumeliosis ; quo 
eodem saeculo quarto eadem commemorant Eusebius et Epiphanius : 
insequitur quinto saeculo Orosius, sexto Gregorius Turonensis. Ea 
vero quae ad nos pervenerunt Acta iam antiquissimo codice Latino 
palimpsesto V. vel VI. saeculi, item papyraceis foliis Coptis eiusdem 
certe aetatis continentur. An nihilominus putemus haec nostra di- 
versa esse ab antiquis illis, quamvis quicquid de suis veteres do cent, 
id inveniamus . in nostris? Quo tandem modo subito perire poterant 
quae iam inde ab Iustini tempore tanta Christianis auctoritate valere 
videbantur? Aut quem tandem-, quum vetera tam bona tantaeque ex 
longo usu auctoritatis esse sciret, alia nova ficturum fuisse putemus, 
ac finxisse vero cum tanto successu ut nova sua Graecis Latinis 
Coptis mirum in modum commendaret iisque vetera loco moveret 
atque exstingueret?" 

*) Ipse libri titulus est: Evangelia apociypha. Adhibitis plurirais 
codicibus Graecis et Latinis maximam partem nunc primum consultis 
atque ineditorum copia insignibus edidit C. T. 1853. 



7 



terreat vel frustretur, ant eorum excuset contemptum qui 
ad discendum reconditiora inyestigandumque paullo sunt 
segniores. 

His breviter, ut par erat, expositis ad earn progredien- 
dum est quaestionem quam in nostri libelli titulo expressimus. 
Quaerendum igitur est quid lucis afferatur Pilati circa Chri- 
stum iudicio ex his quae etiamnum supersunt Actis Pilati. 
Qua in quaestione tractanda ita versabimur, ut primum videa- 
mus an inter canonica evangelia nostra et ista Pilati Acta con- 
veniat de universa eorum persona qui iudicio intererant ; turn 
in singulas inquiramus partes accusationis, defensionis, dam- 
nationis. Prior quaestio ita comparata est ut quo magis Pilati 
Acta cum evangeliis consentiant, eo propius ad ipsam accedere 
veritatem iudicanda sint, eoque plus auctoritatis ea adsumant 
quae, ubi de singulis iudicii partibus quaeritur, canonicarum 
narrationum videantur supplementa. Ut enim illud quidem 
dubium non est quin consentientes evangelistae quattuor recte 
tradiderint universam iudicii rationem, et quo animo fuerint 
turn Iudaei accusatores, turn Christus reus suaeque ipse 
caussae defensor, turn Pilatus iudex: ita minime illi id egerunt 
ut quaecumque acta sunt quam accuratissime litteris consig- 
narent. Proptereaque his in rebus possunt suppleri facile, in 
illis non possunt nisi confirmari. 

Ac primum igitur ex auctoritate Actorum Pilati de Iu- 
daeis accusatoribus dicendum est. Prodeunt ii quidem men- 
daces et perfidi, vindicandae legis ardorem praetendentes 
ipsorum odio atque invidiae, inter sacrilegii accusationem et 
civile crimen fluctuantes, parati ad arripiendum quicquid eos 

ad propositum perducturum videtur, stirdis ad deliberationem 
ac defensionem auribus, patientes ludibrii dummodo id quod 
volunt extorqueant, obstinati et a caussae suae desperatione 
audaces. Quorum nihil a canonica ratione abhorrere in promtu 
est. In ultima quidem Actorum parte, quae non ad iudicium 
pertinet sed ad res Christo ad vivos reverso circa Nicodemum 
et Iosephum gestas, aliud accedit idque ipsa proprium habent: 
repraesentantur enim Iudaei, licet etiam turn fidem Christo 
constanter negent, credulitate quadam et superstitione ad 
fidem propensi. Hoc plane e consilio erat auctoris Actorum. 
Ac possit vero hue comparari quod Matthaeus de custodia 
sepulchri a Iudaeis expetita narrat. 

Christus vero malignae accusationi divinam animi aequi- 
tatem fiduciamque caussae iustae magnae sanctae opponit, 
persuasissimum habens nequissimum iudicium iri completum. 
Ipsis accusatoribus, de quibus dudum desperandum fuerat, 
iam nihil habet quod respondeat; nec impetui turbae impie- 
tatis ducum adiutricis aliud quam patientiam, quam silentium 
adhibet. Surgunt defensores: ipse vero nec his auctoritatem 
interponit. Nec magis ad Pilatum quicquam nisi interrogates 
dicit. Dicit vero ad eum tantum quantum satis erat cum ad 
fraudem accusationis arguendam, turn ad significandam caus- 
sae suae dignitatem. 

Pilatus denique, simul ac Iudaei accedunt, alienum ab iis 
animum non celat neque quantopere fanaticae eorum accusa- 
tioni diffidat: hinc statim operam dat ut to tarn caussam de- 
clinet. Mox hominem minime vulgarem in iudicium vocatum 
esse videt: Iesu tarn praesentem firmumque ac tranquillum 

animum magni faciens Iudaeosque calumniantes cum con- 
temptu eludens , omni studio ab iniusta refugit damnations 
Crescente vero Iudaeorum impetu, ubi intellexit quanto furore 
non iudicium sed damnationem adpetereut, suaeque ipsius 
famae ab eorum ira metuendum esse sensit, de iure de quo 
nullus dubitabat cedere malebat quatn semetipsum in vitupera- 
tionem odiumque adducere gentis seditiosae ac versutae: ni- 
mirum tanti non fecit hominis boni ac iusti mirificique vitara 
ut eius servandae caussa ipse ingrederetur periculum 4 ). 

Hunc igitur in modum quum auctor Actorum Pilati eps 
repraesentet quorum in iudicio circa Christum habito primae 
partes erant, prae iis quorum apocrypha ad nos scripta argu- 
menti evangelici pervenerunt omnibus amantem se veritatis 
fideque vel certe examine dignum praebuit. Quam ad laudem 
imminuendam facile, aliquis dixerit tantopere ilium ab evan- 
geliis nostris canonicis pependisse ut eorum non posset non 
vestigia persequi. At aliud testatur quae inter eum et evange- 
listas magna est in referendis rebus singulis differentia. Haec 
scilicet differentia, iam sepositis iis quae fabulam potius quam 
historiam redolent, tanta et talis remanet, ut quae ratio inter 
Lucam intercedat et Matthaeum , vel magis etiam quae inter 
Iohannem et Synopticos, eandem fere, dicas inter Acta Pilati et 
quattuor evangelia esse videri. Quae quum ita sint, quam 
Acta Pilati personam accusatorum, quam rei, quam iudicis 

') Similiter liac de re iam exposui in libello de evangeliorum apo- 
cryphorum origine et usu apud doctos Haganos nuper praemio ornato, 
Cf. ibi pag. 158 sq. 

depingere diximus, non modo ad istum librum commendandum 
valet, verum earn quoque vitn habet ut evangeliorum fidem 
auctoritatemque confirmed 

Possit hoc ipso loco etiam de iis dici qui contrarias accu- 
satorum partes sustinebant, de defensoribus Christi. His Acta 
Pilati augent scenam iudiciij in evangeliis enim plane non esse 
constat. Sed hac de re post explicare praestat, ubi de singulis 
agitur. 

In singulis vero iudicii partibus examinandis non id nobis 
consilii est ut quaecumque in Actis Pilati perscripta sunt in 
disceptationem et controversiam vocemus, sed breviter tangen- 
tes quae ficti speciem habent, de iis quae hand indigna fide 
videantur accuratius videbimus. 

Itaque praetereuntes quae de reo in praetorium introdu- 
cendo narrantur, de cursore Iesum adorante et signis ingre- 
diente eo mirum in modum se inclinantibus, quippe et fabulosa 
omnia et satis contraria iis quae de modo quo Iesum Pilato 
tradebant apud evangelistas, Matthaeum potissimum (27, 2.) et 
Marcum (15, 1.) leguntur, statim in ipsam accusationem inqui- 
ramus. Haec quibus verbis concepta esset, tantum non silentio 
praeterierunt et Matthaeus et Marcus; inde tantum quod Pila- 
tum ex reo quaesivisse perhibent an Iudaeorum rex esset, con- 
iicere licet quo nomine a Iudaeis accusatus fuerit. Nec fere 
accuratior Iohannes; orditur enim a quaestione Pilati: Quam 
caussam affertis adversus hunc hominem 18, 29; sed id ipsum 
quod quaerit non respondent illi , significantes tantum se Iesum 
non tradituros fuisse nisi male fecisset. Paullo plus ex Luca 
comperimus; Iudaeos enim hunc in modum accusantes facit 

ToOtov eupo;jL£v JhacTp^ovTix to g8vo$.r l f/.aW xal xwXoovTa <p6pou$ 
Kaiffapi Xt&ovat, Xeyovxa eauTo\ Xpwrdv (Ja<7t>ia etvai: quam- 
quam haec ipsa acctisatorum verba fuisse vix credideris. 

Iamvero in Pilati Actis accusatores ad Pilatum accedunt 
verbis his: ToOtov ol'Sajxev ovra ulov 'Ioxr/ty • toO.t&ctovoc arco 
Maptas ysvvYiftsvTa, xal >iyei eauTOv etvat ulov 6eo0 xal fJaffiiia' 
aXXa xal t<x cajifiaTa (Je(&7iXoT, xal tov TOXTpiov vtSpv *jo(jl<5v ^ou- 
XeTat xaTaXCteat. Quae ubi Pilatus explicatius dici vult, urgent 
hoc, sanctitatem sabbati ilium violasse sanando aegrotos malis 
artibus. Quibus de artibus interrogati exclamant: T6mQ Iotiv, 
xal dv BesX^sjJouX apYwriT&v Sat[j.ovttov infaXkei toc ftai^vta, 
xal wavTa aur<f 0woT<i<7<jsTai. Haec accusatio et civile crimen 
et blasphemiam complectitur: quam eandem criminum con- 
iunctionem verba Lucae ') significant. His vero quam maiorem 
verba Actorum perspicuitatem habent, earn nemo auctori ver- 
terit vitio. Ceterum Iohannes quoque Iudaeos in extrema 
caussae actione cum eximia gravitate ad blasphemiam provo- 
casse facit 19, 7. Quod, opinor, non hanc vim habet ut eius rei 
antea nondum sit mentio facta. Quamquam enim Pilatus audita 
blasphemiae criminatione magis etiam turbatus esse dicitur, 
tamen ipsi mox accusatores ad crimen affectatae potestatis re- 
giae recurrunt, ita ut inter utrumque totam accusationem flue- 
tuasse probabile fiat. Accedit quod ex Pilati verbis auctore 
Iohanne primis: Adhere aOT6v 6;i.si$ xal xaTa Tdv v6|j,ov upffiv 

*) Memorabile estMarcionem apud Epiphanium, accedentibus plu- 
ribus antiquissimis Latinis codicibus, textum Lucae quern vidimus ver- 
bis his auxisse: xat xarakvovra tov vopov xal tovq ^o^/ra;, quae etiam 
propius ad textum Actorum accedunt. 

xptvaTs a'jTov, omnino concludendum est aludaeis tale quid 
iam prolatum esse quod ad ipsorum sacra magis quam ad civile 
ius pertineret. 

Singulare vero momentum magicarum artium accusatio 
habet, quae postea repetita legitur. Magum enim Christum ab 
adversariis suis habitum esse testantur veteres multi *) , ac pro 
comperta Tiberii Caesaris in magos severitate 2 ) sane licebat 
Iudaeis aliquem criminationis eiusmodi eventum sperare. Pro 
ea vero qua essent astutia scelerisque perpetrandi cupidine, 
omisisse eos in tam iniusta caussa quicquam unde eventum 
sperare liceret, absonum fidei est. Quod nihilominus ista eos 
spes fefellit, in eo offendere non possumus. Fieri enim potuit 
ut Pilatus non pariter ac Tiberius infesto magis animo esset; 
nec verisimile est huic eum accusationi plus, fidei habuisse 
quam reliquis. Ceterum quod Pilatus accusatoribus respondisse 
perhibetur: ToOto oux, e<mv £v 7rveu|/.aTi axotOapTw ly.$iXkzw toc 
Satjxovia, 6l1X ev 8s<o t$ 'Ara^^uS, id iam aliis a persona Pilati 
haud alienum esse visum est. Nec magis est quod Iudaeos 
ipsorumque caussam his elusisse dicitur verbis: Efaats f/.ot, 

Iam supra vidimus quibus apudlohannem actionis initium 
fit. Ea nec ipsa per se nec additis quae proxime sequuntur 
satis plana aut eiusmodi sunt ut nihil interpositum credi possit. 
Accusationis enim caussa non profertur; nihilominus Pilatus 

') Cf. prae aliis Orig. contr. Cels. 1, 28. 1, 38. Hier. in Psalm. 81, 8. 
Lactant. instit. div. 5, 3. („Fecit mirabilia: magum putassemus, ut et 
vos nunc putatis et Iudaei tunc putaverunt" etc.) 

*) Cf. Tacit, annal. 2, 32. Suet. vit. Tiber. 36. Dio Cass. 57, 15. 

totam rem ad ipsos accusatores relegare studet Rursus Iudaei 
sibi non licere poenam mortis decernere dicunt, cuiusmodi quid 
ut dicerent, in verbis Pilati ijihil caussae erat. Atque concludi- 
tur inde ad ipsum crucis supplicium Christo destinatum. Haec 
vero omnia adhibitis Pilati Actis plana sunt atque expedita. 
Eadem ibi verba turn Iudaeorum turn Pilati leguntur III, 1. sed 
nexu satis diverso. Dudum enim ipsa accusatio locum habuit, 
atque item narratur rescivisse Pilatum, Iudaeos nulla alia re 
quam invidia studioque religionis sabbati vindicandae in Chri- 
stum concitatos esse. Turn Pilatus prodit solem contestans se 
nullam in Iesu culpam invenire. Reponentibus vero Iudaeis: 
Ei (Jt.7i -^v ouros xaxo7coi6$, oux av aoi 7uape^a>)ca[jL8v aOrov, ipse ad- 
dit: Adhere ocutov 0[i.sT$ xal xara tov v6(jlov ujagW xpivotTS auTov. 
Rursus Iudaei, quemadmodum iam ab initio rem suam esse ca- 
pitalem significarunt, iudicium Iesu ad Pilatum, non ad ipsos 
pertinere aiunt dicendo: 'Hfjtfv oux g£s<mv a7rox/reTvai ouSsva. 
Quae ad verba postrema Pilatum salse respondisse referunt: 
T^Tv ewcev 6 8ed$ [jltj axoxTetvat, olTX i\Loi; Quemadmodum igi* 
tur Matthaeus et Marcus, praetermissis iis quae praecesserunt 
omnibus, iudicii initium eo faciunt quod Pilatus Iesum interro- 
gat num sit Iudaeorum rex, ita nec Iohannes ipsum actionis 
coram Pilato initium indicavit. Indicatum vero, quamvis aliena 
accedant, baud improbabiliter in Actis Pilati legimus. 

Praeterea ibidem etiam ipsa accusatorum nomina referun- 
tur. Ea quam fidem habeant, difficile dixeris; nisi quod rectis- 
sime primo loco poni videntur Annas et Caiaphas. Gamalielis 
et Iairi nomina quod immiscentur, id certe non ad traditionem 
apostolicam confictum did potest. Alexandri vero nomen nota- 

bile est propterea quod unus de Petri iudicibus, auctore Luca 
in Actis App. 4, 6., eodem nomine utebatur. Ac videtur idem 
cogitari, ad quern cursor in solemni in urbem introitu Christi a 
Pilato se missum (licit Act. Pil. I, 3. 

Inter haec ipsa, quae modo vidimus, ab auctore Actorum 
Pilati nuntius ponitur de somnio uxoris procuratoris. De eo 
constat solum Matthaeum 27, 19. mentionem fecisse. Quam 
quura fecerit propositi iam Pilati quaestione de reo paschatis 
caussa vinculis exsolvendo, quaeritur uter rectius nuntii tem- 
pus indicaverit. Apud Matthaeum quidem etiam illud aliquid 
momenti habet quod dicit, uxorem nuntium ad Pilatum misisse 
xa6v)(jtivou auToO inl toO (ty(/.aTo<;. Ab his ipsis verbis proficisca- 
tur disquisitio nostra. Videntur ista, si adlohannis verba 19, 13. 

'O ouv IlrXaTo; ^Y a Y ev T< * v 'Iw^v ^i6i<rev inl 

toO ^(xocto; comparantur, extremam iudicii actionem indicare. 
At planum est ea in re lohannem a Matthaeo graviter dissen- 
tire. Iohanne enim auctore, postquam Barabbas dudum abso- 
lutus est, Pilatus ad ferendam de Iesu sententiam in tribunali 
considit, cf. 18, 40 — 19, 13. Cohaeret id cum eo quod idem 
dissentientibus Synopticis tradit, Iudaeos praetorium non in- 
trasse; neque enim magis de tribunali inter utrosque convenire 
videtur: nisi fortasse duplex tribunal intellegi possit, alteram 
in praetorio idque a Matthaeo commemoratum, alteram idque 
gravius extra praetorium collocatum, unde sententia iudicis 
ferenda faerit. Quae opinio eo poterit confirmari quod Iohan- 
nes non simplicity dicit tribunal, sed addit in Lithostroto sive 
Gabbatha positum. Quod utut est, certe in utraque re, turn 
quod Iudaei praetorium intrasse dicuntur, turn quod tribunal 

in eodem praetorio positum cogitatur, Acta Pilati invito Io- 
hanne cum Matthaeo faciunt. 

Sed ad quaestionem de nuntio uxoris Pilati redeundum 
est. Quodsi modo de tribunali apnd Matthaeum commemorato 
recte vidimus, verbis eius: *a67)|/ivou ocutoO iid too (^[/.octo; 
minime indicatur extrema iudicii pars, qua Pilatus iam id age- 
bat ut ferret de Iesu sententiam, sed umversum iudicii tempus 
significatur* ita ut fere idem sit ac si scriptum esset: Dum Ie- 
sus coram Pilato iudice stabat. Notatur igitur aliquid quod non 
necesse est in earn ipsam incidere actionem cui insertum est. 
Ac videtur vero istud additamentum earn potissimum vim ha- 
bere, ut nuntius de somnio uxoris non inter ipsam, cuiinterpo- 
situs est, deliberationem de reo paschatis caussa dimittendo 
advenisse existimetur. Quern in modum si Matthaei locum pro- 
babiliter explicuimus, nihil obstat quominus Pilati Actis ipsum 
tempus, quo adveniebat nuntius, accurate expressum putemus. 
Quod ut teneamus, etiam aliud est quod nos commovet. Quum 
enim evangelistae omnes quattuor, ut iam observavimus, minus 
ad id attenderint ut priraas iudicii actiones diligenter describe- 
rent, mirum non est quod eorum nullus praeter Matthaeum de 
uxoris Pilati nuntio exposuit. Sin vero is nuntius intervenisse 
putandus esset quo tempore Pilatus quaestionem de absolvendo 
reo proposuisset, mirum esset a Luca Marcoque et Iohanne* 
eum nuntium plane praeteriri silentio, quum omnes referant 
quae circa istam Pilati quaestionem versantur. 

Ceterum apparet ipsum Matthaeum obiter tantum earn 
rem tetigisse. Nihil enim refert nisi verba uxoris, et ita quidem 
ut fere videantur a nuntio in scenam iudicii clamari: id quod a 

brevitate relationis profectum est Neque magis addit Pilatum 
nuntio uxoris ullo modo in rem suam usum esse, aut Iudaeos 
quicquam interposuisse quo nuntii momentum elevarent. At- 
tamen verisimillimum est, turn Pilatum, quo esset dimittendi 
Iesum studio , minime sprevisse tarn inopinatum voluntatis ex- 
sequendae suae subsidium, turn Iudaeos quae contra dicerent 
in expedite habuisse. Iamvero utrumque revera locum habuisse, 
disertis verbis auctor ActorumPilati scripsit Atque ita scripsit 
ut ipsa singula non minima probabilitate utantur. Textus enim, 
quemadmodum ex antiquis testibus nuper restitui, ita habet 1 ): 
'O 8s IIiXaTO? iSc5)v 2|i.^o^o; yev6[i.svos s'^vrnfl'ysv ava<rrr[vai ind 
toO P^fxaTOC. £ti hi auToO e'vOuj/.oupivou ava<rrffvai, ^ Y uv ^ a ^ T0 ^ 
iTTSfx^ev Trpoc ocOtov \iyou<ja MtjSsv <joI xal Tt3 av6pt&7W*> TCii Stxafo) 
toutw • noKkaL yap frraGov oY aOrdv vuxt6$. 6 IL^a-ros rcpoTxa- 
Xedajxevo? to£>$ 'IouXafou; Xeyei aOrot^ O^ars oti ^ yuvvi p.ou 
8eo<7£p7fe i<JTtv xal [/.a^ov iouSalf^ei <juv 0[/.Tv. Xsyouiiv auTcS Nat, 
ol$a|/£v. >iysi auTot; 6 IIiXaTo; 'Kou swefji^sv ^ y uv7 5 i^ou 2 ) ^s- 
youaa MtjXsv ao\ x.al tw avGpawwi) t<3 Stxatco toutw * iroXXa yap 
IrcaGov Si' aurov vuxto^. a7roxpt8evT£<; ol 'IouXaloi Xeyoimiv r<3 
n&aTo) My) oux. eforaj/iv cot oti yovjs iairw; iSou 6veipo7uoXTr)(/.a 
era^e rcpds tyiv yuvafita (you. 

Quern locum b. Thilo in Cod.apocr. I.pag. 521 sq. breviter 
•commentans improbabile duxit uxorem Pilati proselytam portae 
fuisse, quod in verbis -ft yuvin [aou Gsoffejfrfc etc. omnino inest, 

*) Cf. in ed. mea Gest. Pil. A. II, 1. 

2 ) Hoc loco Thilo addidit nomen IJ(j6xXa. . Omnino male: nomen 
enim istud in uno tantum codice Graeco invenitur; alii vero tres cum 
Latinis non habent. 

idque marito suo aperuisse, atque magis etiam improbabile, 
Pilatum ea de re sic cum Iudaeis collocutum esse. Contra vero 
iam in libello apud Haganos publicato pag. 189 sq. recte mo- 
nuisse mihi videor, Thilonis verba etiam contra relationem 
Matthaei dicta esse. Quodsi enim, ut haec inde repetam, illud 
koTIql 7ra8eiv oY ocutov xoct ovap verutnest, neque minus est 
credibile matronam illam proselytam portae fuisse. Item si 
illud quod per noctem ei accidit marito renuntiavit pro tribu- 
nal sedenti, neque verosimile est celasse earn marito Iudaicis 
se sacris propensam esse. Pendet scilicet ilia Thilonis de uxore 
Pilati opinio a crudelitate Pilati erga Iudaeos ; sed hanc viden- 
dum est ne ipse cum aliis invito Iosepho finxerit. 

Pergamus ad aliud, quod ut in Actis Pilati satis eminet, 
ita alienum est ab evangeliis nostris. Surgunt enim in Actis 
Pilati, dum primores Iudaeorum accusationein urgent, plures 
caussae Iesu defensores, neque desunt qui, quo erga ipsorum 
doctorem ac benefactorem animo sint, patefaciant lacrymis. 
Qua re postquam Miinterus in Probabilibus suis J ) magnopere 
delectatus est, Thilojii (vide Cod. apocr. I, 564 sq.) nihil visum 
est conferri ad narrationes evangelistarum supplendas. Mihi 
quoque grave videtur evangelistarum hac de re silentium. Ac- 
cedit quod qui in Actis Pilati ad defendendum Iesum prodeunt, 
Nicodemus, virad piscinam Bethesdae sanatus, caecus natus, 
qui fuerat curvus, qui leprosus, mulier fluxu sanguinis per duo- 
decim annos laborans, denique, de qua nihil definitius traditur 

*) Vide: Archiv fur alte und neue Kirchengeschichte vonStaudlin 
und Tzschirner V, 317 sqq. ubi est: Probabilien zur Leidensgeschichte 
aus dem Evangelium des Nicodemus, von Dr. Friedr. Munter. 

nisi quod Lazari e mortuis revocati mentionem iniecerit, multi- 
tudo virorum ac mulierum, ii ex evangeliis facile fingi poterant. 
Tamen vero multa sunt quae aliquid veri subesse suadent. Ac 
primum quid commune evangelistarum ea de re silentium va- 
leat, ad ea iudicandum est quae unus alterve solus habet, in iis 
maxime rebus quae in gratiamlesu, dum patiebatur, acciderunt: 
has enim minus diligenter quam quae aliter haberent ab evan- 
gelistis relatas esse haud obscurum est. Imprimis hue valent 
tria quae apud solum Lucam leguntur. Primum est quod Iesus 
aPilato cum dimittendi studio adHerodem Galilaeae principem 
remittitur; alterum quod mulieres lamentantes et plangentes 
comitantur ad supplicium euntem; tertium quod alter de latro- 
nibus cum eo crucifixis grave ac mirabile illud fidei exemplum 
dedit Ultimo loco quod commemoravimus, quid dicturi esse- 
mus si in Actis Pilati solis legeretur? Nonne incredibile haben- 
dum esset propter Matthaei et Marci verba: t6 <x0t6 xal ot 
tojGTal ol (juvcTaupwOsvTe; <juv auTtS tove$i£ov auT6v, et xat ot 
auvs<7Taupo)|/ivoi auTtS <i>veiSt^ov aurov? Rursus apud solum Mat- 
thaeum nuntii de somnio uxoris Pilati mentio fit; item Iohan- 
nes solus refert, Pilatum eo consiliolesum flagris caedi iussisse 
ut accusatores admisericordiam vocaret, vel certe ut a supplicio 
capitis eorum animos averteret. Quae quum ita sint, nescio an 
in quaestione ea quae est de amicis Iesu commiserantibus eum 
atque defendentibus, argumentum ab evangelistarum silentio 
sumptum non satis sit firmum. 

Se.d licet ulterius progredi. Inde enim quod Lucas plan- 
gentes mulieres in comitatu Iesu ad crucem abducti fuisse te- 
statur, et.quod idem cum reliquis narrat amicos multos etcog- 

natos adstitisse cruci vel certe interfuisse supplicio, non refu- 
gientes a rei ignominia, inde inquam facile concluseris nec de- 
fuisse qui lacrymantes in iudicio adessent, praesertim quum 
non tarn in ipso praetorio quam extra praetorium Pilatus cum 
accusatoribus collocutus videatur. Omnino quaeritur, populi 
turbam quam cum accusatoribus coram Pilato adfuisse evange- 
listae tradunt, qualem cogitemus, quo animo, quo praesentem 
consilio. Hac in re non negligenda sunt Marci verba: xal ava- 
(Jas (ava|lo7faas) 6 oj^Xo? ^p^aTo aiTstcrOai xa6a>£ asl iicofei auToT^. 
Videtur enim turba populi non tam venisse ut ad condemnan- 
dum Iesum vim exerceret suam, quam eius tuendi conservandi- 
que caussa. Quod si ita non fuisset, quo tandem iure Pilatus po- 
pulo optionem dedisset eligendi aut Iesu aut Barabba? Fecisse 
hoc Pilatum ea mente ut Iesum servaret, dubium non est. At 
quid tandem spei habere poterat, fore ut Iesum ad liberandum 
eligerent, si non aderant nisi accusatores? Omnino fuisset Pi- 
lati quaestio ineptissima. Quod ne putemus, ipsi vetaiit evan- 
gelistae Matthaeus et Marcus, asserentes principes sacerdotum 
et seniores persuasisse populo (Srceuyav tous oj^Xou;, av£<jewav 
tov fyXov) ut peterent Barabban. Quod autem satis obscure 
significarunt illi, id ex Actis Pilati planissimum fit. Nec enim, 
mea quidem sententia, modo id fidem habet quod praesidem 
intuentem circumstantes populos animadvertisse multos perhi- 
» bent plorantes proptereaque exclamasse: Ou rcav r6 nkfiQtx; 
(JouXeTai aurdv a7co8aveTv, senioribus contra dicentibus: Ata 
toOto ^X8a 4 aev &7uav t<* -TrX-flOa^ Iva dwroGavir} : verum etiam quod, 
ut lex fori Romani ferebat et Iudaeorum consuetudo, prodisse 
tradunt qui laudarent, qui defenderent reum factum, ad illu- 

strandas supplendasque evangelistarum relationes aptum est. 
Caussis iis quas iam vidimus addendum est, quod primariae in 
defendendo partes Nicodemi fuisse dicuntur, id ab eius persona 
minime esse alienum. Quemadmodum enim non recusavit sepe- 
liendi magistri curam cum Iosepho Arimathiensi suscipere — 
quod ipsum ab omnibus praeter Iohannem 19, 39. silentio prae- 
termissum est — et iam anno ante, teste eodem Iohanne 7, 50. 
coram ipso synedrio invidia et ira concitato Iesu caussam egit: 
ita perquam credibile est defensorem Iesu in summo quoque 
discrimine eum exstitisse, praesertim quum ipse Pilatus iudex 
animum a damnatione hominis innocentis tarn aversum osten- 
deret. Quae a Iohanne tribus evangelii locis de Nicodemo tra- 
dita sunt, intra biennium acciderunt. Quod per tantum tempo- 
ris spatium caussae Iesu constanter eum favisse scimus, id iam 
aliquo numero putandum est; nec, opinor, rectum ii viderunt 
qui timiditatem Nicodemi magis quam fidem atque constantiam 
agnoscunt. 

Ceterum ipsa quoque ea quae coram Pilato Iudaei ad Ni- 
codemum rursusque Nicodemiis ad Iudaeos dixisse perhibentur, 
magnam veri speciem habent. Relata enim defensione, cuius 
fides magis dubia videtur, Actorum Pilati capite V. sect. 2. 
hunc in modum scriptum est: Aeyou<jiv t$ Nwco^fxco ot'Iou^atot 
Su (/.a9Y)TYte auToO dysvou xal tov Xoyov u7rsp auTou miziq. "X£yst 
7cp6<; auTou; 6 NtxoXvi(xo<; M?j xal 6 7fysf/.<5>v [xa67)nri; auToO dyeveTO 
Jtal tov Wyqv Oxep ocutoO tcoieT; ou xaTi<rn)<rev ocutov 6 Katcap 
tou a£tct>[/.aTb<; toutou ; ^<rav ol 'IouSaToi d[/.(3pL(jiou(/.evot xal 
TpC^ovTe; toxh; 6$6vTa<; aur<3v xa-ra too Nixo^|aou. 

Aliquamdiu ante hoc colloquium et quae id praecedebat 

Nicodemi ceterorumque quos indicavimus defensionem alia 
quaedam defensio eaque satis singularis locum habuisse dicitur. 
Exprobrantibus enim Iesu quod adulterino sanguine natus sit, 
viri duodecim, quorum etiam nomina adscribuntur, prodeunt 
testantes desponsatam fuisse Iosepho Mariam seque ipsos in- 
terfuisse sponsalibus. Tota ea disputatio admodum suspecta 
est fraudis; nihil enim memoriae proditum est quod probet, 
Iudaeos Iesum dum viveret similiter calumniates esse. A Celso 
quidem celebri Christianorum adversario ante medium saecu- 
lum secundum eadem criminatio, teste Origene, in medium 
prolata est; inventa vero ab eo non potest credi, quemadmo- 
dum etiam in tractatu talmudico qui Sanhedrin inscribitur 
locum est nacta. Quod in iudicio describendo ab evangelistis 
praeterita est, non tanti momenti videri possit propter Marci 
verba: xaTTiyopouv auToO ot ap^ispsi; 7uoX>,a et 7u6<7a sou xaT7)- 
yopoudtv: inde enim sequitur ab adversariis Iesu multo plura 
prolata esse quam evangelistae referant. Atque tale quid ab 
evangelistis eo facilius praetermitti poterat quoniam ad com- 
mendandum Pilato supplicium frustra adhibitum esse certum 
est. Attamen similius veri est evulgatis demum Matthaei et 
Lucae evangeliis calumniam istam a Iudaeis emanasse, ac magis 
etiam turn invaluisse quum scriberentur Pilati Acta. Hinc est 
enim quod auctor libelli earn rem tanta cum gravitate tractat, 
tantamque vim tribuit sponsalium Iosephi testibus. Id quod a 
posterioribus ecclesiae saeculis alienum est, proptereaque ad 
testandam libelli aetatem valet. 

Haud pauca reliqua sunt examine perquam digna, sed ea 
hoc loco breviter indicasse satis habebimus. 

Accusationem Iudaeorum inter crimen affectatae potestatis 
regiae et violatae ipsorum legis usurpataeque filii dei adpella- 
tionis per totum iudicium fluctuasse, in A<;tis Pilati diserte 
scriptum est: quod quidem, ut iam supra significatum est, non 
fit invita evangeliorum auctoritate. De priore crimine collocu- 
tum cum Iesu Pilatum Iohannes narrat. Atque idem prorsus 
colloquium in nostris Actis legitur, nisi quod a Pilati quae- 
stione: T£ d<TTtv aX^Geia, in hunc modum pergitur: >iyei aurcS 6 
'I^tous 'A^Oeta oupavoO. Tiyst 6 Hikxxoq 'Ercl yfi? aXviOsix 
oux sVriv; Xevet 6 'bxrous t<3 HiHtm 'Opa;, oi nqv a>,756stav Xe- 
yovT£<; 7rt3<; xptvovrat arco tcov s^ovtcov tyjv ^ouciav d^rl yffe. 
Haec non inepta sunt, quamquam in eo quod Pilatus, ut Iohan- 
nes auctor est, responsionem Iesu ne exspectat quidem, plus 
gravitatis inest. 

De altero crimine evangelistae nihil accuratius perscripse- 
runt; tamen eo pertinent verba Lucae: oi emc^uov XsyovTe; 
oti ava<js(ei tov Xa6v, StXarawv Kaiff okri$ Tffe'IouSatas, apEaf/.evo$ 
a7r6 TTfc Fa^t^ata? ecoc wSe, item quod Iohannes Iudaeos dixisse 
refert: 'Hf/.sT<; v6[/.ov syo|/.sv, xal jtara tov v6(jt.ov ti[/.<3v 6<ps&st 
dc7ro8avstv, oti ulov GsoO sauTov &7co£ri<7sv. Hanc autem in rem 
satis quadrant ea quae in Pilati Actis IV, 2. leguntur. Postquam 
enim Pilatus Iudaeos docere studuit, quod Iesum de sanationi- 
bus et religione sabbati violata accusent, id non valere ad poe- 
nam capitis decernendam, seniores et sacerdotes cum Levitis a 
Pilato requisivisse dicuntur: Kara Kataapo; Sav ti; (ftaff^T^cY), 
a£io$ 8avaTou £<7tIv $ ou; affirmante vero Pilato conclusisse: Et 
etS Kafoapa dav ti<; (fta<y<pY)|jiT5r77) , a£io<; £<m Oavarou, oOro; 
xocTa toO 8eo0 £pXa(j<p^[X7i<ysv. 

Statim post haec Act. KL IV, 3. procurator Iesum inter- 
rogat: Tt hoi^ow <jot; et respondet Iesus: f Hs &6Qr\ <rot. Quo- 
dammodo ista conveniunt loco Iohannis 19, 11: OOx. efyes e^oo- 
atav xoct ip.oO ouSe|/.(av el (jly; r,v <rot 8s&o(/ivov avwOsv. Minus 
vero apta sunt quae sequuntur: >iyet o ILX&toc n<B<; $"X68y); 
Xsyst 6 'I7)<jo0<; MwiKrife xat ol 7cpo<pY)Tat 7rpoex^pu^av 7uept toO 0a- 
vaTou [xou xal Tffe ava<jTa<je<i)<; etc. Rursus tamen quibus Pilatus 
Iudaeos ex Iesu verbis crimen blasphemiae confirmantes repellit, 
egregie habent: Ei oOto; .6 \6yo<; j&a<T<p7)[/.6; £<mv, rcepl rffe 
pXa<J97)(i.ta<; Xa(3eT£ auTov 0|/.ets xal aTCayayeTe et; nrjv suvaycoyflv 
ujmov xal xaTa tov vojaov 0[m5v xptvaTe auTov. Nec fere minus 
quodludaeiad legem ipsorum provocare perseverant; cui quo- 
minus ipsi satisfacerent, quum procurator se non morari signi- 
ficavit, turn plane id quod volunt profitentur: 'H^T; (SouX6[;,e0a 
tva cTaupoO^. Nimirum in crimine synedrii circa Christum per- 
petrato illud omnino emmet quod Romanum procuratoretn 
supplicii auctorem voluerunt. Quern quum variis sacrilegii cri- 
minationibus ad decernendam mortis poenam nequaquam com- 
moYeri intellexissent, affectatum a Iesu nomen regis urgebant. 
Qua in re maxime cum Iohanne Actorum auctor consentit. Io- 
hannis enim verbis 19, 12: 'Eav toOtov a7uoXu<ry)i;, oux, si <pfXo$ 
toO Kat<7apo$' was 6 fia<jt>ia eairrdv 7uoit3v avTtXsyet Tt3 Kawrapt, 
respondent in Pil. Act. IX, 1. haec: Oux, et 91X0? toO Ka£<rapo<; 
dav toOtov dbroXucsfc;, oti et7uev eauTov utov 0eoO xal pact^ea* 6s- 
Xeis o5v toOtov padtXea acai ou Katcapa. Quae quamquam tandem 
Iudaeos ad propositum perducunt, tamen vix credibile est pro- 
curatorem contra insimulationem tam impudenter sibi ipsi in- 
flictam nihil dixisse. Quae vero dixisse eum ActaPilati perhibent, 

ea certe ex aliqua parte nonnihil probabilitatis habent, imprimis 
quod respondet: /A el (jTaffiasrdv t6 £6vo; OjmSv, xal toT<; euspys- 
tcLiq ujjitov avTiXeyeTE, item xal vOv TLOLTx-ffiXktri jjwnj oti (latf&sa 
[u<s&. Nihilominus Iudaei ea in re persistant, clamantes: 'Hpttq 
pa<7iXsa oiSajAsv tov Kataapa xal ou t6v T/;<joOv. Iesu vero cri- 
men tanquam aemuli regni confirmant eo quod ad magorum 
adorationem et Herodis Magni persecutionem provocant. Ho- 
rum neutrum non suspectum videbitur. At pro certo habitis 
quae Matthaeus secundo evangelii sui capite narrat, Iudaeorum 
verba nihil mirum aut a re alienum continent. Ac nescio an 
coniungi queant cum iis quae Lucas 23, 7 sqq. de Iesu ad He- 
rodem remisso tradit. Nimirum apud ipsum Herodem (cf. Luc. 
23, 10. sldT^xsKyav Se - - eutovcxx; xaTTiyopouvTS^ auroO) prolati 
esse credi possunt, vel potius turn quum Pilatus ad populum 
dixisset nec Herodi caussam mortis in Iesu inventam esse, Luc. 
23,15. Hoc sumpto ad amicitiam inter Herodem Antipan et 
Pilatum die illo restitutam (Luc. 23. 12.) pertinuisse videbitur 
quod mentio facta de Herodis patris persecutione nonnihil 
valuerit ad ferendam de Iesu tanquam Iudaeorum rege sen- 
tentiam. 

Ab ista igitur mentione insidiarum Herodis Magni, inter- 
iectis paucis, ad condemnationem pergitur. Quae antequam fiat, 
narratio Actorum Pilati proxime ad Matthaeum accedit 27, 
24 sq. Imprimis autem id interest quod procurator apud Mat- 
thaeum a7revavTi toO oj^Xou, in Actis Pilati arcevavTt toO V)>iou 
manus lavisse dicitur. Quod in Actis legitur, id non modo ex 
iudicum Romanorum usu fuisse testatum est (cf. Const. Apost. 
H, 52, 1 fin.), sed etiam in condemnatione Iesu a Pilato factum 

esse in epistula imperatoria apud Theodoretum hist, eccles. 
IV, 7. confirmatur, ubi est: iTturup<x.<pd<; iiA tA r?fe avaToXffc (xsp7i 
xal aMaa; liSwp dm xeipfiv. Utrum praestet, quaeritur: nisi 
forte in narratione magis quam in ipsa re discrimen est. Quum 
enim manuum lotio coram sole solis obtestandi caussafiat, ean- 
dem coram populo fieri necesse est: consilium enim Pilati erat 
ut ostenderet populo sibi de innocentia Iesu persuasissimum 
esse. Facile autem a Matthaeo negligi poterat quod ea in re 
prorsus a ratione esset'Romani iudicis; id quod in Actis Pilati 
fideliter expressum videtur. 

Sed haec iam satis esse puto ad probandum Actorum Pilati, 
ut etiamnum supersunt, ingenium, atque ad aliorum de iisdem 
studia commovenda. Grata fore iis spero qui a sincera fide non 
alienum ducunt verum quaerere, quique evangelistarum virtu- 
tes sano iudicio pluris faciunt quam quae ficta laude augeri 
debeant. Qui quum, ut divina voluntas ferebat, nobis dederint 
unde aeterna humani generis salus pendeat , vana ambitio est 
velle nihil eos non perfecte aut non recte dixisse. 

Scribebam Lipsiae die xxv. m. Febr. a. 1855. 



Scripta haec sunt, ut in libelli nostri titulo est, ad recolen- 
dam memoriam Caroli Godofredi Guilielmi Theile tan- 
quara praesidis Societatis Exegeticae. Huic enim ille Societati 
praefuit per annorum triginta et unius spatium; nec fere iniquum 
est dicere, nulla eum re sacris litteris plus profuisse quam hac 
Societate regunda. Quod antequam paullo accuratius videamus, 
breviter explicabo de vita b. Theilii. 

Natus est Corbethae prope Merseburgum die xxv. m. Febr. 
anno saeculi superioris honagesiino nono, patre Iohanne Godo- 
fredo, verbi divini apud Corbethanos ministro, matre Elisabetha 
e gente Lessingia. Plures per annos gymnasium Merseburgense 
frequentavit; inde anno huius saeculi decimo septimo academiam 
Lipsiensem adiit Lipsiae per quadriennium quum philosophicis 
et philologicis turn theologicis studiis operam dedit, ducibus usus 
clari nominis Beckio, Hermanno, Krugio, Rosenmullero , Titt- 
manno, inque primis Winero. Anno 1821. doctor philosophiae 
creatus est, et ab anno 1823. venia theologiam privatim docendi 
impetrata scholas academicas aperuit; tribus annis post nactus 
est professionem philosophiae extra ordinem; quacum coniunxit, 
summos in theologia honores brevi ante adeptus, ineunte anno 
1830. professionem theologiae extraordinariam. Hoc munere 
usque annum 1847. functus est, tibi in ipsum theologorum ordi- 
nem senatumque academicum est receptus. Per aliquot iain 
annos gravi oculorum morbo affectus, quum semestris hiberni 
initium instabat, obiit anno superiore die mensis Octobris vili, 

filiabus superstitibus quinque, uxore Bertha e gente Beyeria octo 
mensibus ante maritum defuncta. 

Scholas igitur academicas, in quibus potissimum theologiam , 
tnm exegeticam turn systematicam docebat, ab anno 1823. usque 
1854. habuit, quo vis semestri plurimas, plerasque auditorum fre- 
quentia insignes. De libris quos publicavit imprimis nominandi 
sunt Commentarius in epistolam Iacobi, anno 1833. editus, prae- 
missa anno 1829. Notitia novi commentarii in Novum Testamen- 
tum; item anno 1837. is cui titulum fecit: Zur Biographie Jem; 
anno 1840: Thesaurus^ liter aturae theologicae ; anno 1846: Rupps. 
Ausschliessung, der Gust-Ad.-Verein und das heilige neutrale Ge- 
biet. Quain postremo libello tractavit Societatem a Gustavo 
Adolpho cognominatam, ei socius et fautor addictissimus erat. 
Praeterea magna cum diligentia edidit turn Nbvi Testamenti textum 
Graecum (primum prodiit anno 1844; post ex typis fixis saepius 
repetitus est, anno 1852. addita Germanica Lutheri versione), 
turn Veteris Testamenti Hebraicum (primum prodiit anno 1849). 
Utroque labore usui acadeinico consuluit, posteaque eodem ad 
adornanda Biblia polyglotta usus est, ad quae edenda inde ab 
anno 1846. cum viris cl. Rudolpho Stier et E. G. A. Boeckel so- 
cietatem iniit. 

Vir erat multis nominibus clarus. Cum acie mentis et iudicii 
subtilitate coniunctam habuit eruditionem magnam docendique 
dexteritatem. Industria et diligentia nemini cessit; etiam aetate 
provectior laborem saepe ad multam noctem produxit. In rebus 
quae ad doctrinam sacram pertinent, ut inter omnes constat, Pela- 
gium magis quain Augustinum secutus est, fidem noluit ratione exem- 
tam atque in religione magis quam in confessione salutem positam 
docuit. Constans et propositi tenax, idem vero^ si pauca excipis, 
erga aliter sentientes indulgens* Excelluit morum ptobitate vitae- 
que integritate, modestia animique candore, officiosa erga studiosam 
iuventutem voluntate, antiqua erga amicos fide. Tot laudibus 

insignia quum esset, fieri non potuit quin bene mereretur de aca- 
demia, de patria, de sacris litteris. Quod quo iure dicamus, nulla 
re probari evidentius potent quam si paullo accuratius de Socie- 
tate Exegetica videbimus. 

Haec Societas condita est mense Iulio anni 1817. a viro S. 
Ven. G. B. Winer, viguitque eodem praeside ad annum usque 
1823. quo vir de sacris litteris iam turn bene meritus Lipsia Er- 
langam vocatus est. Intra hos annos sex Societati Exegeticae 
iam quadraginta socii adscripti erant, inter quos locum decimum 
septimum tenebat C. G. Gu. Theile. Idem vero paucis mensi- 
bus post Wineri ad Bavaros abitum, mense Octobri a. 1823. 
Societatem ipse moderari coepit. Ac moderatus est ab eo inde 
tempore usque ad annum superiorem quo vita decessit, exercita- 
tionibus fere nunquam nisi feriarum caussa intermissis. Hoc per 
tempus ad priora nomina quadraginta accesserunt fere ducenta. 
Qua autem inter cives academicos fama floruerit, iudicari poterit 
ad nomina eorum qui operam dederunt ut in sociorum numerum 
adsciscerentur. Horum enim permulti et ipsi in claritudinem per- 
venerunt, vel munerum quae gesserunt gravitate vel scriptorum 
quae edideruht praestantia, vel eruditione vel vera pietate prae 
ceteris laudem quaerentes, de ecclesia evangelica variis modis 
promerentes. Haud exiguus eorum est numerus qui postea in 
variis Germaniae academiis theologiam professi sunt. Horum 
nomina adposito receptionis numero adscribam: Car. Guilielm. 
Niedner (22), Car. Fr. Aug. Fritzsche (35), Ferd. Flor. Fleck 
(38), Theod. Alb. Liebner (47), Kud. Anger (53), Car. Henr. 
Ed. Lommatzsch (56), Aug. Ferd. Dahne (58), Ern. Frid. 
Gelpke (63), Ioh. Gust. Frid. Billroth (64), Fr. Rud. Hasse 
(67), Herin. Gust. Hoelemann (80), Guilielm. Bruno Lindner 
(107). Ad hos ipse quoque accessi numero 109. aestate anni 
,1836. Iam ante Theilium ex horum collegarum numero mortui 
sunt Billrothius, Fleckius, Fritzschius. 

Ex iis qui posthac ludis litterariis et quae dici solent senti- 
nariis se dederunt, vel professorum vel gubernatorum munere 
fnngentes, exempli caussa horum adscribam nomina: Ioh. Car. 
Lebr. Hantschke (1), Henr. Frid. Richter (26), Guil. Ferd. 
Korb (32), Iul. Frid. Bdttcher (34), Georg. Fr. Aug. Beyer 
(43), Ioh. Aug. Kflhler (45), Fr. Ad. Heinichen (48), Car. Fr. 
Guil. Clemen (54), Car.Fr.Chr. Schiller (62), Arm. Ktihn(72), 
Aug. Frid. Miiller (92), Lud. Franc. Gfltz (96), Gust. Mor. 
Franz (111), Car. Arm. Baltzer (113). Alii a consiliis eccle- 
siasticis facti sunt, ut Em. Aenoth. Roth (3), Chr. Mor. Hey- 
mann (6), Ew. Fr. Hoffmann (70), Rob. Otto Gilbert (78): 
alii rerum sacrarum imtistites, ut Ad. Theod. Haase (39; Sup«r. 
regni Galliciae), Car. Guil. Pollmann(40), Fr.Lebr. Liebe (49), 
Chr. Gotth. Ficker (85): alii iique plurimi procurandis sacris 
praefecti, ut Sam. Guil. Wirthgen (14), Fr. Guil. Schweinitz 
(23), Ios. Schimko (27), Car. Iul. Klemm (41), Aug.Fr. Unger 
(49), Arm. Ant. Volkm. Fiedler (68), Gust. Ed. Platz (71), Fr. 
Zeidler (81), Car. Arm. Bruder (82), Mor. Aug. Behr (100); 
item qui aetate paullo posteriores sunt, Maxim. Arm. Frotscher 
Curt.Aem. Tauberth, Ern.Edm. Michaelis, Aug. Arm. Rtthle, 
Fr. Aug. Schiitz, Aug. Ioh. Schweingel, Ern. Car. Aenoth. 
Siedel. 

Factum est etiam variis temporibus ut Societatis nomine 
libelli ederentur. Horum initium fecit is ipse qui Societatem 
condidit, edendo libello cum hoc titulo: Nachricht iiber die seit 
1817. bestehende Gesellschaft etc. Voran : Exeget. Bemerkungen iiber 
die Ironieen in den Reden Jesu, und ein kleiner Nachtrag zu Gal. 3, 
20. Ex iis scriptis quae post prodierunt prae manibus mihi haec 
sunt: De paronomasia finitimisque ei figuris Paulo Ap. frequenta- 
Hs. Diss, rhetor, ex eg. Scripsit Iul. Frid. Bdttcher. P. I. rhetor, 
hist. 1823. P. H. hermeneut. crit. 1824. De interpretatione sacra 
cum prof ana feliciter coniungenda. Comm. exegetica etc. (auctore) 

Arm. Gust. Hoelemanno. 1832. Diss, exegetica de loco Fault 
1 Cor. cap. XV. v. 12—19. (auctore) Aug. Fr. Mueller 1839. 
De ev. Matth. cap. XIX. v. 16. et seq. diss, critica et exegetica etc. 
(auctore) Const. Tischendorfio. 1840. 

Superest ut breviter dicamus quae exercitationum Socie- 
tatis Exegeticae ratio sit, revocata ilia quidem nuperrime ad 
pristinum modum, a quo hos ultimos per annos satis discessum erat. 

1. Breves elaborantur dissertationes, quae postquam a sin- 
gulis commilitonibus doini perlectae sunt ad disputationem adhi- 
bentur. - 

2. Fiunt sociorum disputationes de thesibus. Hae theses ab 
eo qui proponit octo diebus ante cum omnibus communicandae 
sunt. Deligitur qui primarias opponendi partes sustineat; qui 
postquam dixit, ceteri dicunt. 

3. Instituuntur a praeside examina exegetka, loco qui trac- 
tetur hebdomade ante indicato. 

4. Eiusmodi examina ad exemplum praesidis ab ipsis sociis 
habentur. 

Ceterum hae exercitationes ad Novum Testamentum perti- 
nent, non exciuso Veteri, quatenus arctiore vinculo cum*NTovo 
nexum est. Omnes exercitationes Latino sermone habentur. 



SODALES 



SOCIETATIS EXEGETICAE LIPSIENSIS 

HOC IPSO TEMPORE: 

Ernestus Albertus Lehmann , Possendorfa Dresdensis, 
Senior I. 

Christ. Godofred. Huttig, Oberleutersdorfa Lusatus, 
Senior II. 

Aenoth. Arminius Hoppe, Geithainensis. 

Frid. Ernest. Achilles, Groitzscha Pegaviensis. 

Alfredus Resch, Graiciensis. 

Franc. Edttard. Fischer, Kostritia Geranus. 

Guilielmus Schoedel, Schneebergensis. 

Guilielmus Pietzsch, Geranus. 

.Georg. Eud. Iul. Hunersdorf, Witznitia Bornensis. 

Dr. phil. Hugo Laemmer, Allensteina Borussus. 

Gust. Hugo Schacker, Callnberga Lichtensteinensis. 

Carol. Ernest. Neldner, Stollberga Chemnitiensis. 



LIPSIAE, 

IMPR. OIE8ECKK A DBVRIBNT. 



